**UČEBNÉ OSNOVY**

|  |  |
| --- | --- |
| **Vzdelávacia oblasť** | **Umenie a kultúra** |
| **Názov predmetu** | **Hudobná výchova**  |
| **Stupeň vzdelania** | **ISCED1** |
| **Ročník** | **Tretí** |
| **Počet hodín** | **týždenne: 1h ročne: 33h** |
| **Poznámka** |  |

**Učebné osnovy sú totožné so vzdelávacím štandardom ŠVP pre príslušný vzdelávací predmet.**

1. **Charakteristika predmetu**

 Primárna hudobná edukácia predstavuje kontinuálne, systémové a cieľavedomé pokračovanie predprimárnej hudobnej výchovy. Hudobná výchova v základnej škole je predmetom umelecko-výchovným, činnostným, kde sa na báze hudobných hrových činností žiaci učia orientovať vo svete hudby, prebúdza sa v nich záujem o elementárne muzicírovanie a postupne aj záujem o hlbšie vzdelanie v oblasti hudby a umenia. V treťom ročníku sú na dôležitom mieste *hudobno-pohybové a inštrumentálne činnosti*, ktoré vhodne aktivizujú žiakov a zároveň by mali plniť aj relaxačnú a regeneračnú funkciu pri uvoľňovaní napätia, ktoré vzniká u žiakov počas náročného a pomerne dlhého pobytu v škole, kde musia často sedieť. Veľkým pozitívom týchto hudobných činností je, že umožňujú deťom experimentovanie s hudbou. Hudobno-pohybová výchova popri tanečno-pohybových hrách a jednoduchých ľudových tancoch počíta aj s pohybovou reakciou na počúvanú hudbu, čo „odľahčuje“ a zefektívňuje rozvíjanie hudobného myslenia. Detské hudobné nástroje poskytujú deťom radosť zo sebarealizácie, z individuálneho a kolektívneho elementárneho muzicírovania. Na primárnom stupni vzdelávania sa prirodzene a plynule nadväzuje na vrodené predpoklady detí ich spontánnosť, sklony k hravosti, na ich schopnosť celostného vnímania obrazov a modelov okolitého sveta. Hudba má byť pre žiakov súčasne hrou a predmetom detského experimentovania, zdrojom objaviteľských prístupov k hudobnému poznávaniu a prostriedkom žiakovej hudobnej expresie, ktorá podporuje ich hudobnú sebarealizáciu v komplexe aktívnych aj receptívnych hudobných činností. Hudobné činnosti predstavujú najrozmanitejšie formy kontaktu žiaka s hudbou, dávajú možnosť spájať hudbu so slovom, obrazom, pohybom, hrou na elementárnych hudobných nástrojoch. Hudobné činnosti tvoria základný prostriedok na rozvíjanie hudobných i kľúčových kompetencií žiakov. Hudobné činnosti nie sú izolované, ale v reálnej praktickej podobe sa vzájomne dopĺňajú, podporujú aj s inými mimohudobnými činnosťami a zmysluplne sa integrujú. Hudobný materiál a hudobné činnosti sú kľúčovým prostriedkom na osvojenie si hudobno-teoretických poznatkov. Tie si však žiaci osvojujú postupne a nadobudnuté vedomosti sú výsledkom aktívnych hudobných činností, z ktorých vyplývajú. Teoretické poznatky a vedomosti sú dôležité len do tej miery, do akej sú nevyhnutné pre aktívny hudobný prejav žiakov, chápanie základných zákonitostí hudby a prácu s hudobným materiálom.

1. **Ciele vyučovacieho predmetu**

Sú v súlade s cieľmi a obsahovým a výkonovým štandardom vzdelávacieho štandardu pre vyučovací predmet hudobná výchova, schváleného ako súčasť ŠVP pre prvý stupeň základnej školy pod číslom 2015-5129/1758:1-10A0.

Žiaci:

* získavajú a rozvíjajú hudobné kompetencie
* získavajú a rozvíjajú kultivovaný rečový, hlasový, pohybový prejav v spojení s hudbou,
* nadobúdajú schopnosť aktívneho a vnímavého interpreta a percipienta hudby,
* naučia sa orientovať vo svete hudobného umenia,
* rozvíjajú emocionálne vnímanie a hudobný vkus,
1. **Prierezové témy**

Environmentálna výchova (ENV), Multikultúrna výchova (MUV), Osobnostný a sociálny rozvoj (OSR), Výchova k manželstvu a rodičovstvu (VMR), Mediálna výchova (MDV), Ochrana života a zdravia (OZO), Regionálna výchova a ľudová kultúra Dopravná výchova – výchova k bezpečnosti v cestnej premávke.

1. **Tematické celky**

 Hudobné činnosti nie sú izolované, ale v reálnej praktickej podobe sa vzájomne dopĺňajú,

podporujú aj s inými mimohudobnými činnosťami a zmysluplne sa integrujú

**1. Vokálno-intonačné činnosti :**

Slovenské ľudové piesne (najmä detské, tanečné, žartovné), piesne susedných národov, detské tanečné piesne súčasných autorov v rozsahu c¹ – d². Krátke hlasové, intonačno-rytmické a sluchové cvičenia, hudobné hry (hra na ozvenu, otázka – odpoveď, reťazová hra, rytmické a melodické doplňovačky). 12 hodín.

**2. Inštrumentálne činnosti:**

Sprievody k piesňam, jednoduché rytmické hry a cvičenia. Vedieť tvoriť ostinátne sprievody zodpovedajúce charakteru piesní.4 hodiny

**3. Hudobno-pohybové činnosti**

Jednoduché tance: jednokročka, dvojkročka, mazúrka, základný polkový krok.9 hodín

**4 Percepčné činnosti**

Inštruktívne skladby skladateľov 20. a 21. storočia. 6 hodín

**5. Hudobno-dramatické činnosti**

Hudobno-dramatické etudy, hry, jeden hudobno-dramatický celok.2 hodiny.

**5**  **Hodnotenie predmetu:**

**Na konci každého klasifikačného obdobia sú žiaci na vysvedčení hodnotení slovným hodnotením – slovne štyrmi stupňami podľa platnej stupnice – VDV, DV, UV, NV** (Metodický pokyn č. 22/2011 č. 2011-3121/12824-4-921 na hodnotenie žiakov základnej školy).